ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ 2021-2022

Οι δηλώσεις μαθημάτων θα γίνουν µόνο ηλεκτρονικά µέσω του νέου συστήματος

**Unitron** <https://uniportal.ihu.gr/>  από:

**Πέμπτη 17 Μαρτίου 2022 έως και Πέμπτη 31 Μαρτίου 2022**

# Δε θα δοθεί καμιά παράταση στις παραπάνω ημερομηνίες

**ΠΡΟΣΟΧΗ:** Οι φοιτητές που δεν δηλώσουν µαθήµατα θα θεωρηθούν ως µη εγγεγραμμένοι φοιτητές στο Τμήμα Φυσικής για το τρέχον εξάμηνο και κατά συνέπεια δεν θα έχουν δικαίωμα εξέτασης στην εξεταστική περίοδο του Ιουνίου 2022 και δεν θα δικαιούνται να πάρουν συγγράμματα.

# Πρακτικές πληροφορίες

* Κάνετε τη δήλωσή σας το συντομότερο δυνατόν. Μην την αφήνετε για την τελευταία ημέρα οπότε το **Unitron** είναι συνήθως υπερφορτωμένο και η πρόσβαση δύσκολη.
* Μπορείτε να αλλάζετε την δήλωσή σας μέχρι και την τελευταία ημέρα.
* **Αφού επιλέξετε τα μαθήματα που επιθυμείτε** και αποστείλετε τη δήλωσή σας, αποσυνδεθείτε από το σύστημα. Στη συνέχεια συνδεθείτε και πάλι και **ελέγξετε**, στις παλαιές δηλώσεις, **αν η δήλωσή σας έχει καταγραφεί.**
* **Εκτυπώστε τη δήλωσή σας** για να έχετε ένα αντίγραφο ως αποδεικτικό υποβολής για το αρχείο σας. Δεν θα γίνει καμιά τροποποίηση δήλωσης μαθημάτων από τη Γραμματεία.
* Αν παρατηρήσετε ότι δεν μπορείτε να δηλώσετε ένα μάθημα που επιθυμείτε ή το **Unitron** σας υποχρεώνει να δηλώσετε μάθημα που δεν επιθυμείτε, ενημερωθείτε για τους κανόνες επιλογής μαθημάτων από τον σύμβουλο σπουδών σας.
* Όσοι φοιτητές έχουν δηλώσει στο Χειμερινό εξάμηνο 2021-2022 τα μαθήματα Βασικές Εφαρμογές τηλεμετρίας (Ε506) και Εργαστήριο Οπτικής (Υ503) θα πρέπει να τα δηλώσουν **υποχρεωτικά** και στο τρέχον εξάμηνο (Εαρινό 2021-2022)

Είναι σημαντικό οι δηλώσεις συγγραμμάτων στον ΕΥΔΟΞΟ να γίνουν όταν θα έχετε οριστικοποιήσει τη δήλωση μαθημάτων.

Σε περίπτωση προβλήματος (πχ **ανάκτηση κωδικών** ή αδυναμία πρόσβασης στη ιστοσελίδα του **Unitron**) μπορείτε να επικοινωνείτε µέσω e-mail µε το κέντρο Δικτύου στην παρακάτω διεύθυνση:

[**noc@emt.ihu.gr**](mailto:noc@emt.ihu.gr)

Από τη Γραμματεία του Τμήματος Φυσικής του ΔΙΠΑΕ